ขออนุญาติถามคุณ🙏 พอดีเมื่อสามวันที่แล้ว ได้ไปทำการตรวจมะเร็งปากมดลูก คุณได้ขอตัดชิ้นเนื้อภายในไปตรวจเพิ่มด้วย คือตอนนั้นเจ็บมากไม่ได้ลืมตาดูอะไรเลย พอเสร็จก็มีอาการปวดท้องน้อยมาก แล้วก็หน่วงๆอีกวันเต็มๆ หลังจากนั้นพบกว่า ตกขาวที่ปกติเป็นมูกใสๆหายไป คือปากช่องคลอดแห้งสนิทแบบไม่เคยเป็น ตอนนี้มีอาการคันร่วมด้วย 1. ส่วนตัวมีโรคประจำตัวคือ SLE ด้วยโรคนี้ติดเชื้อง่าย จึงกังวลว่า แผลที่ตัดชิ้นเนื้อไปจะติดเชื้อไหมคะ เพราะไม่มีการให้ยาใดๆร่วมด้วย มันจะหายเองหรอคะ อยู่ข้างในเราก็้ไม่เห็นด้วย ยอมรับว่าคิดมากจริงๆค่ะ 2.อาการที่ตกขาวหายไป จะเป็นไปได้ไหมว่ามีสำลีหรือผ้าก๊อตตกค้าง (อันนี้อ่านมาจากเน็ตว่ามีคนเคยพบ กลัวมาก) แต่ไม่กล้าจะถามกลัวเค้าว่า😢 แล้วตอนนี้มีอาการคันปากช่องคลอดร่วมด้วย ต้องทำยังไงคะ 3.จากอาการที่เล่าถือว่าอันตรายไหม ต้องเข้าไปพบแพทย์หรือเปล่า แต่ก็ไม่กล้าแจ้งเค้าว่าเราสงสัย เดี๋ยวจะเป็นการดูไม่เชื่อในแพทยฺอีก 😢 กังวลมากเลยค่ะ 🙏
สวัสดีค่ะ การตรวจคัดกรองมะเร็งปากมดลูกนั้น เป็นการเก็บตัวอย่างจากปากมดลูกไปตรวจดูว่ามีเชื้อมะเร็งหรือเนื้อเยือที่คล้ายมะเร็งหรือไม่ การตรวจแพทย์จะใช้แค่ไม้พันสำลีปาดบริเวณปากมดลูกให้ได้ตัวอย่างเนื้อเยื่อเท่านั้น ไม่มีแผล ไม่จำเป็นต้องใช้ผ้าก๊อซอุดไว้แต่หากแพทย์พบชิ้นเนื้อที่น่าสงสัย อาจจะตัดไปตรวจโดยใช้เครื่องมือทางการแพทย์ขนาดเล็กมีแผลน้อยมาก อาจมีเลือดไหลแค่เล็กน้อย แพทย์มักใช้ผ้าก๊อซอุดซับไว้ และเอาออกมาทันที ไม่ได้คาไว้ค่ะ ยกเว้นเป็นแผลใหญ่ที่เลือดไหลไม่หยุด อาจมีการใช้ผ้าก๊อซที่มีสายยาวออกมาที่ปากช่องคลอดคาไว้ 1 วัน แล้วให้ผู้ป่วยดึงออกเอง ซึ่งในกรณีดังกล่าว แพทย์จะแจ้งให้ทราบเสมอในหัตถการทุกอย่าง จะมีการนับอุปกรณ์ที่ใช้ว่าครบ ไม่ได้ไปลืมไว้ในตัวคนไข้ อีกทั้งแพทย์จะตรวจเช็กบริเวณที่ทำหัตถการว่าไม่มีอะไรค้างอยู่ โอกาสจึงเป็นไปได้น้อยโรค SLE ถ้าได้รับยากดภูมิจึงจะจัดเป็นผู้ป่วยภูมิคุ้มกันบกพร่อง แผลที่เกิดจากการตัดชิ้นเนื้อเป็นแผลสะอาด คือแพทย์ใช้เครื่องมือทางการแพทย์ที่สะอาดตลอดการทำหัตถการ ไม่จำเป็นต้องได้ยาฆ่าเชื้อหากมีอาการคันช่องคลอด ตกขาวมากผิดปกติ เลือดออกผิดปกติจากช่องคลอด ปวดหน่วงท้องน้อย ควรกลับไปพบแพทย์ อาจเป็นอาการจากเรื่องช่องคลอดหรือปากมดลูกอักเสบ ที่เป็นสาเหตุที่ทำให้แพทย์ต้องตัดชิ้นเนื้อไปตรวจแต่ต้นค่ะการดูแลตัวเอง งดการมีเพศสัมพันธ์ ทำความสะอาดอวัยวะเพศบริเวณภายนอกได้ ไม่สวนล้างช่องคลอด